અબ્દુલભાઇની પુત્રી મહેઝબીનના લગ્ન 8 દિવસ પહેલાં જ થયાં હતાં. પરિવાર લગ્ન પ્રસંગને લઇને ખુશી ભર્યા માહોલમાં જીવી રહ્યાં હતાં. લગ્ન પ્રસંગને લઇને તેમના ત્યાં સગાસંબંધીઓની અવરજવર રહેતી હતી. ત્યારે ઘટનાને પગલે સુખી પરિવાર ભુંજાઇને મોતને ભેટ્યું હતું. મહેઝબીન જહોનીસબર્ગમાં હોવાથી તેનો આબાદ બચાવ થયો છે. ઘટનાની જાણ થતાં દીવા ગામમાં રહેતા માંજરા પરિવારમાં શોકનું મોજુ ફરી વળ્યું હતું. પરિવારના આક્રંદે વાતાવરણને ગમગીન બનાવી દીધું હતું.